google/wiki40b huggingface dataset:
सामरिक पर्यवेक्षण

सामरिक पर्यवेक्षण या टोह लेना या रिकॉनिसैंस (अंग्रेज़ी: Reconnaissance) युद्ध से पूर्व शत्रु की स्थिति या गति की टोह लगाने को कहते हैं। स्थलाकृति पर्यवेक्षण में छोटी सैनिक टुकड़ी या अन्य सहायता को लेकर कोई अफसर संबंधित क्षेत्र की भूमि या मार्ग की बनावट, प्राकृतिक तथा अन्य बाधाओं इत्यादि की जाँच करता है। युद्धनीतिक (strategical) टोह पहले घुड़सवारों द्वारा कराई जाती थी, पर अब यह कार्य वायुयानों से लिया जाता है।
सामरिक पर्यवेक्षण सभी प्रकार की सेनाओं के लिए आवश्यक होता है, चाहे यह स्वरक्षा के निमित्त पहले ही हो अथवा शत्रु से संपर्क होने पर हो। आजकल घुड़सवारों का मुख्य उपयोग इसी कार्य के लिए होता है। पैदल सेना के साथ इसीलिए घुड़सवारों का भी एक दल रहता है। कभी-कभी सब प्रकार की, अर्थात्‌ पैदल, घुड़सवार, तोपखाना आदि सम्मिलित, एक बड़ी सेना द्वारा पर्यवेक्षण इस विचार से कराया जाता है कि शत्रु की युद्ध नीति या चाल का पता लग जाए, चाहे इस कार्य में एक खासी झड़प ही हो जाए।
और्ट बादल

और्ट बादल या और्ट क्लाउड एक गोले के रूप का धूमकेतुओं का बादल है जो सूर्य से लगभग एक प्रकाश-वर्ष के दूरी पर हमारे सौर मण्डल को घेरे हुए है। इसमें अरबों की संख्या में धूमकेतु हैं। खगोलीय इकाई में एक प्रकाश वर्ष लगभग ५०,००० ख॰ई॰ होता है (१ ख॰ई॰ पृथ्वी से सूरज की दूरी है), यानि और्ट बादल सूरज से पृथ्वी के मुक़ाबले में पचास हज़ार गुना अधिक दूर है। और्ट बादल सौर मण्डल के सब से दूर-तरीन क्षेत्र है। सौर मण्डल के काइपर घेरे और बिखरा चक्र वाले क्षेत्र - जो वैसे बहुत बाहर की ओर माने जाते हैं - दोनों और्ट बादल के हज़ार गुना अधिक सूरज के पास है। यह बात ध्यान योग्य है के वैज्ञानिकों ने और्ट बादल के अस्तित्व के मिल जाने की भविष्यवाणी तो की है लेकिन इसके अस्तित्व का अभी कोई पक्का प्रमाण नहीं मिला है। मानना है के और्ट बादल हमारे सौर मण्डल की गुरुत्वाकर्षक सीमा पर है और उसके बाद सूरज का खिचाव बहुत कम रह जाता है।
झमक घिमिरे

बाल्यकाल

शिथिल हाथ-पैर, विकलांग शरीर लेकर ‘भूख से लड़ते ’ (अत्यंत गरीब) परिवार में जन्मी झमक को जन्म लेते ही अपने ही लोगों ने ‘मुर्कुट्टा’ (भूत-प्रेत का एक रुप) कहा। नेपाली परंपरा में दशहरा के अवशर पर बड़ों द्वारा लंबे आयु के लिए आशीर्वाद दिए जाते हैं परन्तु इसे हर दशहरा में जल्दी मर जाने के आशीर्वाद दिए जाते रहे। वे किसी पाठशाला वा गुरू से शिक्षा न ले सकी। जब भी सीखने की कोशिश की ‘तुम सीखकर क्या करोगी?’ आदि प्रश्न आते थे। पैर के तीन उँगलियों से जमिन पर अक्षर लिखकर अभ्यास करती तब अपने लोग घर के जमिन को खराब करने के आरोप में गालियाँ देते थे। इस प्रकार जमिन पे अभ्यास करते बख्त उनकी उँगलियों से खून निकलकर जमिन पर खून के धब्बे लगने के कारण उनको बहुत बार मार पड़ी। कभी-कभी कोयले से जमीन पर अक्ष्रर लिखने का अभ्यास करती तो (पुराने नेपाली सोच अनुसार) ऋण लगने के भय के कारण उन पर मार पड़ी। अन्य बच्चों को न पढ़ने के कारण दण्ड भोगना पड़ता था और उनको पढ़ने तथा कॉपी-कलम माँगने पर भी मार पड़ती थी। जोखाना वा ज्योतिष शास्त्र देखने वालों ने झमक को परिवार समाप्त करने वाली डायन बताया। लोगों ने उन्हें अलच्छिनि (राक्षसी) कहा। पाँच साल की उम्र में भात (खाना) खिलाने वाली दादी मर गई और उसके बाद उसको कोई नहीं खिलाता था (माँ भी), खूद अपने पैर की अपनी तीन उँगलियों के बूते खाना लेना पड़ता था। शौच (टट्टी) करने के बाद साफ करते समय उसी टट्टी में लोट-पोट हो जाती थी। भूखी, प्यासी, नंगी, अधिकांश एकाकीपन में बढी नौ–दश साल की हुई। उस समय घर बनाने आए कारिगरों ने फटे कपड़े और झमक के असमक्षता के कारण दिखाई देता गुप्तांग मे पत्थर के छोटे कंकणों से मारने और यौन शोषण करने की बात अपनी पुस्तक प्रेरणाको एक अनुपम शिखर (प्रेरणा की एक अनुपम शिखर) में झमक ने स्वयं लिखी है।

मदन पुरस्कार

घिमिरे को नेपाल का प्रतिष्ठित साहित्य पुरस्कार मदन पुरस्कार, जो भारत के ज्ञानपीठ के समान है, भी सन् २०११ में मिला।
लिलोढ़

लिलोढ़ (LILODH) गाँव, भारत देश के हरियाणा राज्य की कोसली तह्सील में है। इस गाँव में मुख्यत यादव परिवार निवास करते हैं जिनमे भी डाबर गोत मुख्य है। इस गाँव को चंगरोड़ गाँव जो की डाबर गोत्र का ही गाँव है और अब दादरी तहसील में है से आये हुए दो भाइयो ने लिलोढ़ और लूलाहीर को बसाया था समय का तो पता नहीं परन्तु एक परिवार से ५००-६०० परिवार होने में ४०० साल तो लगे ही होंगे। इस गाँव में एक पुराना ठाकुर जी का मंदिर है और गाँव वालो का विश्वास है की ठाकुर जी हमारी फसल को कोई नुकसान नहीं होने देंगे। एक मंदिर यहाँ पर और भी है वह मंदिर न होकर एक प्रकार का सीमा पत्थर लगता है क्योंकि इतिहास के अनुसार यह एक सम्राट अशोक का सीमा स्तम्ब है। मेरे ताउजी श्री अर्जुन सिंह नम्बरदार जब जानवरों को चराया करते थे तो वह पत्थर एक जाल के नीचे था और यह कोई पुराणी बात नहीं है अब जनता की मर्जी की वह कब पत्थर को भगवान बना दे पता ही नहीं चलता इस गाँव को हरियाणा में सबसे अधिक शास्त्रियों (संस्कृत अध्यापक) का गाँव होने का गौरव प्राप्त है
मुण्डा भाषाएँ

इतिहास

भाषाविद, पॉल सिडवेल (2018) के अनुसार, प्रोटो-मुंडा भाषा शायद ऑस्ट्रोएशियाटिक से अलग हो गई है जो दक्षिणी चीन या दक्षिण पूर्व एशिया से लगभग 4000-3500 साल पहले पूर्वी भारत में  आइ है।
कालीचरण (फ़िल्म)

कहानी की समीक्षा

फिल्म दीन दयाल (अजीत) के साथ शुरू होती है, जो माना जाता है कि एक ईमानदार अमीर आदमी और साफ-सुथरा आदमी है। हालाँकि, यह सब एक पहलू है क्योंकि वह अपराध की दुनिया में लायन नामक एक आतंक है। वह वह शख्स है जिसके अधीन कालाबाजारी, तस्करी और डकैतियां पनपती हैं। किसी को भी उसके बुरे कामों का अंदाजा नहीं है। यहां तक कि उनके करीबी दोस्त आईजी पी.एन. खन्ना (प्रेमनाथ)। खन्ना शहर और राज्य में अफ़सोस की स्थिति में बहुत चिंतित हैं। वह सरकार से अनुरोध करता है कि वह इंस्पेक्टर प्रभाकर (शत्रुघ्न सिन्हा) को शहर वापस लाए क्योंकि वह एक ईमानदार और निडर पुलिस वाला है। प्रभाकर शहर आता है और अपराधियों पर लोहे के हाथ से नकेल कसना शुरू कर देता है। प्रभाकर एक विधुर हैं जिनके 2 छोटे बच्चे हैं। उनके अलावा, आईजी खन्ना उन्हें अपने बेटे की तरह प्यार करते हैं और बच्चों को अपने पोते के रूप में मानते हैं। पर्याप्त छापेमारी करने के बाद, प्रभाकर को पता चला कि दीन दयाल एक भ्रष्ट आदमी है और समाज के लिए एक दानव है। वह सबके सामने सच उगलने की योजना बनाता है, लेकिन दीन दयाल के आदमियों द्वारा मार दिया जाता है। मरने से पहले, वह पुलिस को अपराधी को पकड़ने के लिए एक विशिष्ट सुराग छोड़ता है, लेकिन कोई भी यह नहीं समझ पा रहा है कि सुराग क्या कहता है।
खन्ना का दिल टूट गया है और वह जीवन में आशा खो देता है। एक दोस्त के कारण, उसे पता चलता है कि जेल में एक क्रूर कैदी कालीचरण (शत्रुघ्न सिन्हा) है जो प्रभाकर से मिलता-जुलता है। खन्ना उससे मिलने जाता है, लेकिन वह उसे एक जानवर की तरह पाता है। फिर भी, अपराधियों का पता लगाने के प्रयास में, वह उसे छोड़ देता है और उसे एक हिल स्टेशन पर ले जाता है जहाँ वह उसे बदलने का प्रयास करता है। लेकिन कालीचरण दरार करने के लिए एक कठिन अखरोट है। हालांकि, कुछ समय बाद यह प्रभाकर की बहन है जो भगोड़े का दिल जीत लेती है। कालीचरण जेल में था क्योंकि उसने अपनी बहन के साथ बलात्कार करने वाले लोगों की हत्या कर दी थी। वह अभी भी मुख्य अपराधी शेट्टी की तलाश में था, जो एक सर्कस में कालीचरण के साथ एक साथी शूटर था, लेकिन एक आदमी की हत्या में उसकी प्रतिभा में रस्सी डालना चाहता था। कालीचरण खन्ना के साथ शांति बनाता है और धीरे-धीरे लेकिन लगातार एक पुलिस इंस्पेक्टर में बदल जाता है। वह सपना (रीना रॉय) का दिल जीतने में कामयाब होता है और यहां तक कि प्रभाकर के बच्चे भी उसे अपने पिता के रूप में स्वीकार करते हैं। वह प्रभाकर की हत्या के पीछे की सच्चाई का पता लगाता है और दीन दयाल को कानून के हाथों में लाता है। इस प्रक्रिया में, वह शाका (डैनी डेन्जोंगपा) जैसे दोस्तों को जीतने और अपने पुराने दुश्मन शेट्टी को खत्म करने का प्रबंधन करता है।
सान फ्रांसिस्को दे असीस गिरजाघर (सांता क्रूज़ दे तेनेरीफ़)

इतिहास

इस गिरजाघर के निर्माण का काम 1680 में पूरा हुआ। इसमें कला का खूबसूरत काम किया गया है। ये केनरी द्वीपसमूह में बारोक शैली की सबसे अच्छी उदहारण है। इसमें ईसा मसीह के बड़ी मशहूर फोटो है। माना जाता है कि 1893 ई. में जब शहर हैजा फ़ैल गया था तो शहर में ईसा के फोटो को सड़को पर लाया गया और ये बीमारी चमत्कारी ढंग से बंद हो गयी। उस दिन से इस फोटो की पूजा की जाती है।
तरण आदर्श

करियर

तरण आदर्श ने 15 वर्ष की आयु में ट्रेड गाइड जो एक साप्ताहिक बॉक्स-ऑफिस पत्रिका है, के संवाददाता के रूप में अपना करियर आरम्भ किया। 1994 में उन्होंने बॉलीवुड फ़िल्म हैलो बॉलीवुड का लेखन और निर्माण का कार्य किया। वर्तमान में वो बॉलीवुड हंगामा के फ़िल्म समीक्षक, फ़िल्म ट्रेड एनालिष्ट के रूप में कार्यरत हैं।
अपोल्लोनिया कोटेरो

अपोल्लोनिया कोटेरो (जन्मतिथि: २ अगस्त १९५९; प्रारंभिक नाम: पेटरिसिआ कोटेरो) एक अमेरिकी अभिनेत्री, गायिका, भूतपूर्व मॉडल और प्रतिभा प्रबंधक हैं। उन्हें Prince की १९८४ में प्रदर्शित चलचित्र Purple Rain के लिए और Apollonia 6 नामक लडकीयों के संगीय समूह में प्रमुख गायिका होने के लिए जाना जाता है।

प्रारंभिक जीवन

अपोल्लोनिया का जन्म सांता मोनिका, कैलिफ़ोर्निया में मेक्सिको से आये अप्रवासियों के यहाँ हुआ था। अपने माता-पिता की छः संतानों में वे सबसे बड़ी थीं। उनके पिता एक भोजनालय में प्रबंधक थे और उनकी माता बुजुर्गों के देखभाल का काम करती थीं। वह हमेशा से बहिर्मुखी थीं और इसी कारण १६ वर्ष की आयु में विद्यालय छोड़कर मॉडलिंग करने लगीं।
ऐक्विटेन

परिचय

यह फ्रांस के दक्षिण-पश्चिम भाग में स्थित एक नीची भूमिवाला प्रदेश है, जिसमें शाराँत, गारौं तथा आदूर घाटियाँ समिलित हैं। यह ऊबड़ खाबड़ त्रैकोणिक मैदान है, जो पूर्व की ओर ऊँचा होता हुआ मध्य पठार हो गया है। यह प्रदेश भूमध्यसागर तटीय प्रदेश के कारकार्सो के सँकरे द्वार द्वारा मिला हुआ है, जो मध्य पठार तथा पिरेनीज़ के मध्य में स्थित है; उत्तर-पूर्व में पेरिस द्रोणी से प्वातू के द्वार द्वारा संबंधित है। ऐक्विटेन का अधिकतर भाग दोमट का मैदान है, लेकिन शाराँत द्रोणी चूने के पत्थरवाला क्षेत्र है। ऐक्विटेन का तट काफी सीधा है, जो बालुकनिर्मित ऐसे टीलों से भरा है जिनके पृष्ठभाग में खारी झीलें बन गई हैं। केवल भेड़ों के चरागाहों के अतिरिक्त यह तटीय क्षेत्र बेकार है, परंतु कुछ वर्षो से इस क्षेत्र को उपजाऊ बनाने के बहुतेरे प्रयोग किए गए हैं और थोड़ी बहुत सफलता भी मिली है। दलदली भूमि का पानी सुखा दिया गया है और चीड़ इत्यादि के कोणधारी वृक्ष लगाए गए हैं जिससे बालू का बढ़ाव रुका रहे। ये वृक्ष अब सरकार के लिए आमदनी के अच्छे साधन हो गए हैं; इनसे पर्याप्त मात्रा में तारपीन का तेल, लकड़ी इत्यादि प्राप्त की जाती है।
एताँ दि पारेंती के समीप मिट्टी का तेल प्राप्त हुआ है। इसके और दक्षिण में प्राकृतिक गैस एवं गंधक भी पाया जाता है।
अच्छे तापक्रम एवं अच्छी वर्षा के कारण ऐक्विटेन उन्नतिशील कृषि-प्रदेश है। शाराँत की घाटी अपने गेहूँ तथा अंगूरों के लिए प्रसिद्ध है; यहाँ ब्रांडी (कोन्यैक) तथा हलकी मदिराएँ बनाई जाती हैं। गारौं की घाटी में मकई, तंबाकू और गेहूँ का उत्पादन होता है। यह प्रदेश फ्रांस में मदिरा निर्मित करनेवाला प्रमुख क्षेत्र है। यहाँ की क्लैरेट शराब प्रसिद्ध है।
ऐक्विटेन के मुख्य नगर बोर्डो, तूलूज़, तथा कारकासौं हैं।
आम पापड़

आम पापड़ एक प्रकार का पारंपरिक नाश्ता है। यह स्वाद में चटपटा और स्वादिष्ट होता है। कुछ जगह पर आम पापड़ी भी बोलते हैं।
२०७७ ईसा पूर्व

२०७७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २०७७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
शिंगवे

अवस्थिती

शिंगवे गांव अहमदनगर जिले के उत्तरी क्षेत्र में गोदावरी नदी किनारे पर स्थित है।
पुणतांबा, रुई और वारी पास के गांव हैं। राहाता, कोपरगांव नज़दीकी शहर हैं।

जनसंख्या

 २०११ की जनगणना के अनुसार गांव की जनसंख्या ४२५८ हैं। इनमें से २१९४ पुरुष और २०६४ महिलाएं हैं।  

सड़क

शिंगवे नज़दीकी शहरों और गांवों से राजमार्ग और अन्य ग्रामीण सड़कों से जुड़ा हुआ है । राजमार्ग शिंगवे को कोपरगांव, पुणतांबा और श्रीरामपुर से जोड़ता है । ग्रामीण सड़कें पिंपलवाड़ी, रुई, वारी और शिरडी को जोड़ते हैं ।

रेल

शिंगवे के निकट शिर्डी, पुणतांबा और कान्हेगांव ये रेलवे स्टेशन हैं।

हवाई

गाव के लिये निकटतम शिर्डी अंतर्राष्‍ट्रीय हवाई अड्डा २५ किमी की दूरी पर है।
सड़क यातायात नियंत्रण

सड़क यातायात नियंत्रण में वाहनों को दिशा निर्देश देना, यदि किसी स्थान पर मरम्मत का कार्य हो रहा है तो यातायात को अन्य दिशा में निर्देशित करना या कोई दुर्घटना हो जाती है या अन्य कोई यातायात से जुड़ी समस्या होती है। वह सभी सड़क यातायात नियंत्रण में शामिल है। इसमें सीसीटीवी का भी उपयोग किया जाता है, जिससे यातायात में होने वाली हर गतिविधि पर पूर्ण ध्यान दिया जा सके।

अवलोकन

यातायात नियंत्रण बाहर में एक प्रकार का कार्य है जो रात, दिन और हर प्रकार के मौसम में किया जाता है। इस दौरान जीवन संकटमय स्थिति में रहता है क्योंकि किसी भी वाहन से कोई भी बड़ी दुर्घटना घटित हो सकती है। इसमें सबसे बड़ी परेशानी यह है कि कई बार यातायात नियंत्रक अपनी जिम्मेदारी निभाते हुए उब जाता है। जिसके कारण वह यातायात में ध्यान केन्द्रित नहीं कर पाता है। इस कारण कई बार बहुत बड़ी दुर्घटना होती रहती है।
शाहजीरा

शाहजीरा (श्याह जीरा?) जीरे की एक किस्म है। नाम से ही स्पष्ट है कि जीरा की इस किस्म का प्रयोग शाही भोजन को स्वादिष्ट बनाने में होता रहा है। यह सामान्य से कुछ ज्यादा पतला, सुतवां और विशिष्ट सुगंध लिए होता है। अपने मूल रूप में इसका नाम सियाह जीरा है जो इसके काले रंग का परिचायक है। इसे चलती हिन्दी में कालाजीरा भी कहा जाता है।

जीरा (जीरक)

जीरा श्वेत, श्याम और अरण्य (जंगली) तीन प्रकार का होता है। श्वेत या सफ़ेद जीरे से सब परिचित हैं क्योंकि इसका प्रयोग मसाले के रूप में किया जाता है। औषधियों के रूप में भी जीरे का बहुत उपयोग किया जाता है। सफ़ेद जीरा दाल-सब्जी छौंकने के काम आता है तथा शाह जीरे का उपयोग विशेष रूप से दवा के रूप में किया जाता है। जीरे की खेती समस्त भारत, विशेषकर उत्तर प्रदेश, राजस्थान और पंजाब में की जाती है।
गोमती नदी (उत्तराखण्ड)

गोमती सरयू की एक सहायक नदी है। यह बैजनाथ नगर के उत्तर-पश्चिम में स्थित भटकोट नामक स्थान से निकलती है। गोमती बागेश्वर में सरयू से मिलती है, जो आगे जाकर पंचेश्वर में काली नदी से मिल जाती है। 
गोमती घाटी, जिसे बैजनाथ के कत्यूरी राजवंश के नाम पर कत्यूर घाटी भी कहा जाता है, कुमाऊं के प्रमुख कृषि-प्रधान क्षेत्रों में से है।  गरुड़ तथा बैजनाथ इस घाटी में स्थित प्रमुख नगर हैं। बैजनाथ मंदिर के पास गोमती नदी में एक बैराज भी स्थित है जिसे गोमती बैराज के नाम से जाना जाता है, यह नदी गरुड़ घाटी से बैजनाथ होती हुई बागेश्वर में सरयू नदी में मिल जाती है।
नाभिकीय संलयन

जब दो हल्के नाभिक परस्पर संयुक्त होकर एक भारी तत्व के नाभिक की रचना करते हैं तो इस प्रक्रिया को नाभिकीय संलयन कहते हैं। नाभिकीय संलयन के फलस्वरूप जिस नाभिक का निर्माण होता है उसका द्रव्यमान संलयन में भाग लेने वाले दोनों नाभिकों के सम्मिलित द्रव्यमान से कम होता है। द्रव्यमान में यह कमी ऊर्जा में रूपान्तरित हो जाती है। जिसे अल्बर्ट आइंस्टीन के समीकरण E = mc² से ज्ञात करते हैं। तारों के अन्दर यह क्रिया निरन्तर जारी है। सबसे सरल संयोजन की प्रक्रिया है चार हाइड्रोजन परमाणुओं के संयोजन द्वारा एक हिलियम परमाणु का निर्माण।

4₁H¹ → 2He⁴ + 2 पोजिट्रान + ऊर्जा
₁H² + ₁H² → 2He⁴ + 23.6 MeV
₁H³ + ₁H² → 2He⁴ + 0n1 + 17.6 MeV
₁H¹ +₁H¹ +₁H¹ +₁H¹ = 2He⁴ + 2₁β⁰ + 2V + 26.7 MeV

इसी नाभिकीय संलयन के सिद्धान्त पर हाइड्रोजन बम का निर्माण किया जाता है।
नाभिकीय संलयन उच्च ताप (१०७ से १०८० सेंटीग्रेड) एवं उच्च दाब पर सम्पन्न होता है
जिसकी प्राप्ति केवल नाभिकीय विखण्डन से ही संभव है। सूर्य से निरन्तर प्राप्त होने वाली ऊर्जा का स्रोत वास्तव में सूर्य के अन्दर हो रही नाभिकीय संलयन प्रक्रिया का ही परिमाण है। सर्वप्रथम मार्क ओलिफेंट निरन्तर परिश्रम करके तारों में होने वाली इस प्रक्रिया को १९३२ में पृथ्वी पर दोहराने में सफल हुए, परन्तु आज तक कोई भी वैज्ञानिक इसको नियंत्रित नहीं कर सका है। इसको यदि नियंत्रित किया जा सके तो यह ऊर्जा प्राप्ति का एक अति महत्त्वपूर्ण तरीका होगा। पूरे विश्व में नाभिकीय संलयन की क्रिया को नियंत्रित रूप से सम्पन्न करने की दिशा में शोध कार्य हो रहा है।
कंटशीर्ष

कंटशीर्ष या कंटशुंडी (अकांथोसेफ़ाला, Acanthocephala), एक प्रकार की पराश्रयी अथवा परोपजीवी कृमियों की श्रेणी है जो पृष्ठवंशी प्राणियों (वर्टीब्रेट्स) की सभी श्रेणियों-स्तनपायियों, चिड़ियों, उरगमों, मेंढ़कों और मछलियों-में पाई जाती है। श्रेणी का यह नाम इसकी बेलनाकार आकृति तथा शिरोभाग में मुड़े हुए काँटों के कारण पड़ा है। काँटे कृमि को पोषक की आंत्र की दीवार में स्थापित करने का काम करते हैं।

परिचय

इस श्रेणी में कृमियों में मुख, गुदा तथा अंतत्र आदि पाचक अवयवों का सर्वथा अभाव रहता है। अतएव, पोषक से प्राप्त आत्मसात किया हुआ भोजन कृमि के शरीर की दीवार से व्याप्त होकर कृमि का पोषण करता है। भिन्न-भिन्न जातियों (स्पीशीज़) की कंटशुंडियों की लंबाई भिन्न होती है और दो मिलीमीटर से लेकर 650 मि.मि. तक पाई जाती है। किंतु प्रत्येक जाति के नर तथा नारी कृमि की लंबाई में बड़ा अंतर रहता है। सभी जातियों की कंटशुंडियों में नारी सर्वदा नर से अधिक बड़ी होती है। विभिन्न जातियों की आकृति में भी बड़ी भिन्नता पाई जाती है। किसी का शरीर लंबा, दुबला और बेलनाकार होता है तो किसी का पार्श्व से चिपटा, छोटा और स्थूल होता है। शरी की वतह चिकनी हो सकती है, किंतु प्राय: झुर्रीदार होती है। मांसपेशियों की कारण इनमें फैलने तथा सिकुड़ने की विशेष क्षमता होती है। शरीर का रंग पोषक के भोजन के रंग पर निर्भर रहता है। गंदे भूरे रंग से लेकर चमकीले रंग तक की कंटशुंडियाँ पाई जाती हैं।
इस श्रेणी का कोई भी सदस्य स्वतंत्र जीवन व्यतीत नहीं करता। सभी सदस्य अंत:परोपजीवी (एंडोपैरासाइट, endoparasite) होते हैं। और प्रत्येक सदस्य अपने जीवन की प्रारंभिक अवस्था (डिंभावस्था अर्थात्‌ लार्वल स्टेज) संधिपाद समुदाय की कठिनी (Crustacea) श्रेणी के प्राणी में और उत्तरार्ध अवस्था (वयस्क अवस्था अर्थात्‌ adult state) किसी पृष्ठविंशी प्राणी में व्यतीत करता है। सभी श्रेणियों के पृष्ठवंशी इन कंटशुंडियों के पोषक हो सकते हैं; यद्यपि प्रत्येक जाति किसी विशेष पृष्ठवंशी में ही पाई जाती हैं।
इस श्रेणी में परिगणित 300 जातियों का नामकरण हो चुका है और उनमें से अधिकांश मछलियों, चिड़ियों तथा स्तनपायियों में पाई जाती हैं। कंटशुंडी संसार के सभी भूभागों में पाई जाती है।
इस श्रेणी की मुख्य जाति (genus) शल्यतुंड (Echinorhynchus), वा बृहत्तुंड (Gigantorhynchus) है, जो सुअरों में पाई जाती है। इसकी लंबाई एक गज से भी अधिक तक की होती है। यह अपने पोषक की आंत्र की दीवार से अपने काँटों द्वारा, लटकी रहती है। जब इसका भ्रूण तैयार हो जाता है तब यह पोषक के मल के साथ शरीर से बाहर चली आती है। सुअर के मल को जब एक विशेष प्रकार का गुबरैला खाता है तब उस गुबरैले के भीतर यह भ्रूण पहुँचकर डिंभ (लार्वा) में विकसित हो जाता है। इस प्रकार के संक्रमित गुबरैले को जब सूअर खाता है तो डिंभ पुन: सूअर के आँत्र में पहुँच जाता है, जहाँ वह वयस्क हो जाता है। नवशल्यतुड (Neoechinorhynchus) एक अन्य उदाहरण है। यह कंटशुंडी वयस्क अवस्था में मछलियों तथा डिंभावस्था में प्रजालपक्ष डिंभों (Sialis larvae) में परोपजीवीजीवन व्यतीत करती हैं।
मैन्चेस्टर

मैनचेस्टर इंग्लैंड के ग्रेटर मैनचेस्टर क्षेत्र में एक नगर और महानगरीय बोरो है। १८५३ में इसे नगर का दर्जा दिया गया। २००७ में यहाँ की कुल जनसंख्या ४,५८,१०० थी जबकी ग्रेटर मैनचेस्टर महानगरीय क्षेत्र की कुल जनसंख्या २५,६२,२०० थी।
गिरिजा

गिरिजा १९५० और १९६० के दशक की की एक प्रारंभिक तेलुगू फिल्म अभिनेत्री और हास्याभिनेत्री हैं। उनका जन्म ३ मार्च १९३८ को आंध्र प्रदेश के कंकिपू में हुआ था। उनकी पहली फिल्म कस्तरी सिवराव की परमानंद्य शिशुलय कथा (१९५०) थी। उन्होंने कई फिल्मों में अभिनय किया जो कि रेलांगी वेंकटरमियाह के साथ थी और प्रसिद्ध हिट कॉमेडियन जोड़ी बन गई। उनकी बेटी सलीमा एक अभिनेत्री है जो मुख्यतः मुख्य मलयालम फिल्मों में काम करती है।
१४८६ ईसा पूर्व

१४८६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४८६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
स्पॉटेड टेल

स्पॉटेड टेल (अंग्रेज़ी: स्पॉटेड टेल) (1823–1881) ब्रूल मूल अमेरिकी आदिवासियों के मुखिया थे। अपने युवा काल में इन्होंने कई लड़ाइयों में भाग लिया था, परन्तु रेड क्लाउड के युद्ध में इन्होंने अपना सहयोग देने से इंकार कर दिया था। यह शांति के पक्ष में बोलने वाले राजनीतिज्ञ बन गये थे और अपनी जनजाति के अधिकारों की रक्षा करने के लिए कई प्रयास किये। 1881 में क्रो डॉग ने इनकी हत्या कर दी थी।
तुलनात्मक विधिशास्त्र

ऐलन ( Allen ) ने विधि को दो या अधिक पद्धतियों से तुलनात्मक अध्ययन करने को तुलनात्मक विधिशास्त्र (Comparative Jurisprudence or Comparative law) कहा है। हॉलैण्ड ( Holland ) ने इस प्रकार क वर्गीकरण को अनावश्यक और व्यर्थ बताते हुए यह विचार व्यक्त किया है कि इसका ( विधिशास्त्र का ) क्षेत्र अनेक भागों में बँटकर सीमित हो जायेगा। तुलनात्मक विधिशास्त्र को विकसित करने का वास्तविक श्रेय दो सुविख्यात विधिशास्त्री काण्ट तथा स्टोरी को दिया जाना चाहिए जिन्होंने इस बात पर जोर दिया कि विधायन और विधि में व्यावहारिक सुधार लाने में तुलनात्मक अध्ययन की अहम भूमिका रहती है। सामंड ने भी विभिन्न देशों की विधियों के गुण-दोषों के आधार पर स्वदेशीय विधि का तुलनात्मक मूल्यांकन किये जाने की आवश्यकता प्रतिपादित की है लेकिन वे इसे (तुलनात्मक विधिशास्त्र को) विधिशास्त्र की एक स्वतंत्र शाखा के रूप म मानने से इन्कार करते हैं। उनके अनुसार यह विधिशास्त्र के अध्ययन का एक तरीका मात्र है।
सिने सितारा

सिने सितारा हिन्दी की एक फिल्मी मासिक पत्रिका है। यह वर्ष 1957 से कोलकाता से प्रकाशित हो रही है।
अफ़ग़ानिस्तान क्रिकेट टीम का बांग्लादेश दौरा

टेस्ट सीरीज

साल 2019 से अब तक 1 मैचों की 1 सीरीज हुई हैं। उसमें बांग्लादेश ने 0 सीरीज जीते हैं।

वनडे सीरीज

साल 2014 से अब तक 5 मैचों की 3 (उसमें विश्व कप, ट्रॉफी, इतर) सीरीज हुई हैं। उसमें बांग्लादेश ने 1 सीरीज और 0 आईसीसी टूर्नामेंट जीते हैं।

टी20ई सीरीज

साल 2014 से अब तक 4 मैचों की 6 (उसमें विश्व कप) सीरीज हुई हैं। उसमें बांग्लादेश ने 0 सीरीज जीती हैं।
स्फुलिंग अन्तराल

किन्ही दो चालकों के बीच स्फुलिंग (चिनगारी) उत्पन्न करने के उद्देश्य से निर्मित छोटे अन्तराल (लगभग मिमी से लेकर मीटर तक) को स्फुलिंग अन्तराल कहते हैं। इस अन्तराल में प्रायः कोई गैस (जैसे वायु) भरी रहती है। यदि दोनों चालकों के बीच वोल्टताअ को बढ़ाते चले जाँय तो एक स्थिति आती है जब उस अन्तराल की गैस का ब्रेकडाउन हो जाता है और उसमें चिनगारी पैदा हो जाती है। चिनगारी बनने पर गैस आयनित हो जाती है और दोनों चालकों के बीच के अन्तराल का प्रैरोध बहुत कम हो जाता है।
वियुक्त बिन्दु

गणित में वियुक्त बिन्दु (isolated point) किसी समुच्चय का ऐसा बिन्दु होता है जिसके सभी पड़ोसी बिन्दु उस समुच्चय के सदस्य न हों, यानि वह बिन्दु समुच्चय के सभी अन्य बिन्दुओं से पृथक स्थित हो।
१६२४ ईसा पूर्व

१६२४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६२४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
यादव

सैन्य वर्ण ( मार्शल रेस )

अहीर ऐतिहासिक पृष्ठभूमि से एक लड़ाकू जाति है। 1920 मे ब्रिटिश शासन ने अहीरों को एक कृषक जाति के रूप मे वर्गीकृत किया था जो कि उस काल में "लड़ाकू जाति" का पर्याय थी। , जबकि वे उससे पहले से भी सेना में भर्ती होते आ रहे थे। तब ब्रिटिश सरकार ने अहीरों की चार कंपनियाँ बनायीं थी, इनमें से दो 95वीं रसेल इंफेंटरी में थी। 1962 के भारत चीन युद्ध के दौरान 13 कुमाऊं रेजिमेंट की अहीर कंपनी द्वारा रेजंगला का मोर्चा पर  यादव सैनिकों का पराक्रम व बलिदान भारत में आज तक सराहनीय माना जाता है। और उनकी बहादुरी की याद में युद्ध बिंदु स्मारक को "अहिर धाम" नाम दिया गया। 
वे भारतीय सेना की राजपूत रेजीमेंट, कुमाऊं रेजिमेंट, जाट रेजिमेंट, राजपूताना राइफल्स, बिहार रेजिमेंट, ग्रेनेडियर्स में भी भागीदार हैं। भारतीय हथियार बंद सेना में आज तक बख्तरबंद कोरों व तोपखानों में अहीरों की एकल टुकड़ियाँ विद्यमान हैं। जिनमें उन्हें वीरता और बहादुरी के विभिन्न पुरस्कार प्राप्त हुए हैं।

जातियाँ, उपजातियाँ व कुल गोत्र

'यादव' शब्द अनेकों पारंपरिक उपजातियों के समूह से बना है, जैसे कि ' हिन्दी भाषी क्षेत्र' के 'अहीर', महाराष्ट्र के 'गवली', आंध्र प्रदेश व कर्नाटक के 'गोल्ला',  तथा तमिलनाडू के 'कोनार' तथा केरल के 'मनियार'।  हिन्दी भाषी क्षेत्रों में अहीर,ग्वाला (गवली) तथा यादव शब्द प्रायः एक दूसरे के पर्याय माने जाते हैं ।. कुछ वर्तमान राजपूत वंश भी स्वयं के यादव होने का दावा करते हैं, तथा वर्तमान यादव भी स्वयं को क्षत्रिय मानते है।
यादव मुख्यतः यदुवंशी, नंदवंशी व ग्वालवंशी उपजातीय नामों से जाने जाते है, यादव समुदाय के अंतर्गत 20 से भी अधिक उपजातियाँ सम्मिलित हैं। वे प्रमुखतः ऋषि गोत्र अत्री से है तथा अहीर उपजातियों में अनेकों कुल गोत्र है जिनके आधार पर सगोत्रीय विवाह वर्जित है।
रिले

रिले एक विद्युत स्विच या कुंजी है जो एक दूसरे विद्युत परिपथ के द्वारा खोली या बंद की जाती है जो कि मुख्य परिपथ से असम्बद्ध (आइसोलेटेड) होती है। रिले की एक या एक से अधिक कुंजियाँ एक विद्युत चुम्बक की सहायता से बंद या चालू होती हैं। रिले को भी एक सामान्यीकृत विद्युत प्रवर्धक (अम्प्लिफ़ायर) माना जा सकता है क्योंकि कम शक्ति वाले परिपथ की सहायता से एक अपेक्षाकृत अधिक शक्ति वाले परिपथ को नियंत्रित किया जाता है। कान्टैक्टर भी रिले के सिद्धांत पर ही काम करता है किन्तु प्राय: १५ अम्पीयर से अधिक धारा वाले कान्टेक्ट को बंद/चालू करने के लिए प्रयुक्त होता है।

कार्य करने का सिद्धान्त

प्रत्येक रिले में एक चुम्बकीय परिपथ होता है जिसका एक बड़ा भाग लौहचुम्बकीय पदार्थ से बना होता है तथा एक छोटा सा भाग में फ्लक्स हवा से होकर गुजरने को बाध्य होती है जिसे 'एअर-गैप' कहते हैं। जब रिले के कुण्डली में विद्युत धारा प्रवाहित की जाती है तो इस एअर-गैप के दोनों सिरों के बीच एक बल कार्य करता है जो इस गैप को कम करने की कोशिश करता है। रिले के चुम्बकीय परिपथ की रचना इस प्रकार की गयी होती है कि इसमे एक लाचीलेदार लौहचुम्बकीय भाग बी रहता है। रिले की कुनादाली (क्वायल) को धारा देने पर यह लाचीलेदार भाग खींच लिया जाता है। इस भाग से ही यांत्रिक लिंक बनाते हुए 'चलायमान सम्पर्क' (मूवेबल कान्टेक्ट) होते हैं जो कि बंद या खुल जाते हैं।